Държавен вестник, бр. 33, 2024 г., стр. 9

БРОЙ  33	
Д Ъ Р Ж А В Е Н  В Е С Т Н И К 	
СТР.  9  
3. Всеки престой, който надхвърля срока, 
посочен в параграф 2 от настоящия член, 
се осъществява при спазване на разпо-
редбите на местното законодателство.
Член 3
Членовете на персонала на мисията на ня-
коя от страните, намиращи се на територията 
на другата страна, получават от компетентните 
органи на другата страна подходяща виза за 
повторно влизане/пребиваване, валидна за 
срока на назначението им, по писмено искане 
на съответната дипломатическа мисия, при 
условие че са граждани на тази страна и при-
тежават валидни паспорти, както е посочено в 
член 1, като за заместването на членовете на 
персонала на мисията на някоя от страните 
се изисква предварително уведомление преди 
пристигането им.
Член 4
Притежателите на валидни паспорти, 
посочени в член 1, не трябва да извършват 
никаква дейност срещу заплащане по време 
на престоя си на територията на другата до-
говаряща страна.
Член 5
Притежателите на валидни паспорти, посо-
чени в член 1, влизат транзитно на територията 
на другата договаряща страна или излизат от 
нея през граничните контролно-пропуска-
телни пунктове, отворени за международен 
пътнически трафик.
Член 6
Притежателите на някои от посочени в 
член 1 валидни паспорти се задължават да 
спазват законите и разпоредбите, които са в 
сила на територията на другата договаряща 
страна, по време на престоя си.
Член 7
Паспортите, посочени в член 1, трябва да 
са валидни за период от най-малко шест (6) 
месеца при влизането на притежателите им 
на територията на другата договаряща страна.
Член 8
Настоящото споразумение не засяга пра-
вото на компетентните органи на всяка от 
договарящите страни да откажат влизане, 
да намалят престоя или да го прекратят в 
съответствие с националното или междуна-
родното законодателство. Другата договаряща 
страна се уведомява незабавно писмено по 
дипломатически път за такива действия срещу 
нейни граждани.
Член 9
В случай на изгубване, кражба, повреждане 
или изтичане на срока на валидност на някой 
от паспортите, посочени в член 1, по време 
на пребиваване на територията на другата 
договаряща страна съгласно член 2, пара-
граф 2, дипломатическото представителство 
или консулската служба на притежателя на 
този паспорт издава документи за пътуване, 
които му позволяват да напусне територията 
на другата договаряща страна. Дипломати-
ческата мисия или консулската служба неза-
бавно уведомява другата договаряща страна 
по дипломатически път за всички такива 
обстоятелства.
Член 10
1. Договарящите страни разменят образци 
на паспортите, посочени в член 1, по 
дипломатически път в срок от 30 (три-
десет) дни от датата на влизане в сила 
на настоящото споразумение.
2. В случай на промяна на образците на 
паспортите, обменяни в съответствие с 
параграф 1 от настоящия член, догова-
рящите страни обменят образци на про-
менените паспорти по дипломатически 
път в срок от петнадесет (15) дни преди 
датата на влизане в сила на промените.
3. Всяка договаряща страна уведомява по 
дипломатически път другата договаряща 
се страна за измененията в национал-
ното законодателство, свързани с реда 
и условията за издаване и обхвата на 
притежателите на паспортите, посочени 
в член 1, в срок от тридесет (30) дни от 
датата на влизане в сила на измененията.
Член 11
Настоящото споразумение може да бъде 
изменено в писмена форма по взаимно съгласие 
на договарящите страни. Такова изменение 
влиза в сила съгласно разпоредбите на член 
14 и представлява неразделна част от насто-
ящото споразумение.
Член 12
Всички спорове относно прилагането или 
тълкуването на разпоредбите на настоящото 
споразумение се решават по взаимно съгласие 
чрез консултации и преговори между догова-
рящите страни по дипломатически път. 
Член 13
1. Всяка от договарящите страни може 
временно да спре действието на спо-
разумението, изцяло или частично, 
по причини, свързани с националната 
сигурност, обществения ред или общест-
веното здраве.
2. Договаряща страна, която иска временно 
да спре действието на настоящото спора-
зумение, уведомява другата договаряща 
страна по дипломатически път, като 
посочва причините за това, най-малко 
седем (7) дни преди влизането в сила на 
спирането, както и за отмяната му – в 
срок от седем (7) дни преди влизането 
в сила на отмяната на спирането.